khistorydata/jeongjo-sjw-relations huggingface dataset:
정조 6년 · 목
箚略曰。臣曩於居閒之日。偶觀歷代名臣奏議。仍抄節其要語。以便晢夕披閱。不謂箱篋草藁。上徹天聽。至有入梓之命。臣謹就前本。重加梳洗。附以　皇明諸臣奏議。名之曰歷代名臣奏議要略。彙爲八卷。敢此投進。嗚呼是書也。大自君德治道。小而至一政一令。靡不泝本。探微指切。以我殿下虛已之盛德。又使千古諍臣。謦咳于左右。豈不休哉。竝乞聖照。國朝名臣奏議。謹已遵奉聖敎。見方不住裒輯。擬俟訖工。續塵乙覽焉。批以。手箚省悉。卿所陳奏議要略。比前本。義例尤覺該詳。彙編之勞。實所歎尙。擬俟序文出藁。續付印工。予之偏好是書。槪於省檢之際。不無藉力者故耳。箚中敷說。又如是懃懃。另欲隨事體驗也。○敎曰。今下大鹿皮一令。傳于奎章閣一提學處。
정조 6년 · 강
洪忠監司李崇祜陳疏辭職。賜例批。
정조 6년 · 강
命罪人尹得成。移付刑曹。押送本道。
정조 6년 · 목
敎曰。捕廳囚推罪人尹得成。今於更招之後。始以誣告樣。箇箇承款。乞被反坐之律。本事可謂出場。今則自本道。得成別無更覈之端。得成移付刑曹。押送本道。具格捧供以聞事。分付該道監司處。
정조 6년 · 강
遣承旨詣　明陵奉審摘奸。局內　諸陵　弘陵。一體奉審。
정조 6년 · 강
以李養鼎爲承旨。
정조 6년 · 목
敎曰。承旨前望單子入之。○政院。以養鼎方在任所啓稟。敎以。然則勿施。前望單子入之。
정조 6년 · 강
命正言尹㬦。學製限內設行。
정조 6년 · 강
以鄭志儉爲承旨。前望也。
정조 6년 · 목
以金華鎭爲內醫提調。李泰永接慰官單付。
정조 6년 · 강
召見藥院提調金華鎭于誠正閣。
정조 6년 · 목
予謂華鎭曰。箕營果如所聞乎。華鎭曰。江山甚住麗。誠是初見。而居民不務農業。專尙興販。故生業未免蕭條矣。予曰。卿見昨下傳敎乎。華鎭曰。臣果奉覽。而嶺人必感泣矣。
정조 6년 · 강
改差行首宣傳官李邦五。
정조 6년 · 목
敎曰。李潤集輒以相避懸頉。然則潤集將無應講之日乎。事體極爲苟簡。行首宣傳官李邦五改差。其代今日政差出。
정조 6년 · 강
命竺善等放送。鄭國良更爲査考。
정조 6년 · 목
因刑曹各道定配罪人抄錄別單。敎以。僧竺善趙龍泰柳萬太崔世中黃道赫梁舜迪李搢運金宗完放。今此八名之放送。非謂罪犯之可宥。特以一放一否。殆近斑駁故耳。厥漢等處。令配所官分付後。使卽放送事。行移各該道臣處。鄭國良之子上言措語。不爲懸錄。更爲査考草記。
정조 6년 · 목
予曰。凡於發兵。皆用兵符。何可膠守謬例。此後則出擧條定式。時偉曰。今因言端敢達矣。軍兵調發。事係重大。故雖郊外動駕時。斥候伏兵。必待標信信箭。而至於宗簿寺藝文館　奉安曝曬之行。前後射隊及各項儀衛軍兵。調發外邑。只憑關文。不待兵符及標信。任意出用。自今以後。凡係軍兵調發。必待兵符標信後擧行事。永爲定式。令該曹知委於各該道帥臣處何如。從之。予曰。此事每欲下敎而未果。所奏得體。令兵曹知委　璿閣史閣所在邑及沿路邑所管各該道監兵使處。自今使之惕念遵行。更有襲謬之弊。監兵使難免重勘。以此嚴飭。
정조 6년 · 강
遞判義禁金華鎭。知義禁洪良浩鄭尙淳。以具善復爲判義禁。李性源鄭民始爲知義禁。
정조 6년 · 목
敎曰。禁府滯囚可悶。堂上或帶緊務或在呈告。竝許遞。前望單子入之。待下批牌招。今日則坐齋日也。有難開坐。皆以草記議處照律。未捧供時囚。亦令明日捧供。又敎曰。禁府堂上前望。多數持來。
정조 6년 · 강
惠慶宮進服香葛湯。命自今日停止。榻敎也。
정조 6년 · 목
義禁府啓言。假注書李暾。以新進小官。不思恪勤。以此照律。杖八十收贖。奪告身三等。請放送。允之。敎以。功議各減一等。
정조 6년 · 목
予曰。近來宣傳官之傳命。全不成樣。是甚怪駭矣。承旨徐有防曰。若是擧行。已成痼弊矣。試官行禮訖。以次陞殿。予曰。講官退出閤外。以次進講。命開講。講訖。命收栍。至李祖承進講居不。予曰。連三次居不。罰至禁推乎。念祖曰。前者二次不。已爲磨勘矣。予曰。先已磨勘。則難施禁推之罰。此後出擧條定式。至李魯春進講。予曰。日前比較詩題。拈出月沙澤堂兩集中。而其子孫各居壯元。亦甚稀異矣。有防曰。在兩人。果是榮耀之事矣。
정조 6년 · 강
遞正言尹㬦。以尹尙東代之。
정조 6년 · 목
敎曰。庠製尙不設行云。正言尹㬦本職許遞。次對在明。前望單子入之。
정조 6년 · 강
戶曹。以闕內各處巡審別單啓。
정조 6년 · 목
敎曰。待擧行時。堅實爲之之意。預爲分付。
정조 6년 · 강
右議政李福源箚陳病狀。請改　太廟獻官之任。賜批。
정조 6년 · 목
批以。才見報府。方欲變通。箚辭又如此。所陳依施。卿須安心勿辭。仍命遣史官傳諭。
정조 6년 · 강
命宣傳官輩。另加檢飭。
정조 6년 · 목
敎曰。傳命則聲不出喉間。奉命則行不知向方。況近來武弁。頗效文臣習氣。凡於擧行之際。蠅聲鶩行。不但大關紀律。亦係無限後弊。此後宣傳官輩。又有此等之習。此武將不能檢飭之故也。況於日前筵敎。何等叮嚀。此輩束濕。何憚而不爲。另加惕念事。令諸將臣知悉。
정조 6년 · 강
命時囚崔★(日/敏)捧供。金龜老保放。李福徽勘律。朴仁榮等議處。
정조 6년 · 목
因★(日/敏)龜老拿囚傳旨。有是命。○義禁府啓言。保寧前縣監李福徽原情。泛稱遲晩。曾經侍從。請除刑推議處。敎以。良賤卞別。何等審愼之事。而旣不能詳覈。又不卽明決。道臣査啓。若是丁寧。此而尋常處之。流弊將使良民。盡編私賤而後已。此囚待明朝開坐。從重勘律。仍又枚擧此意。行會諸道。更以壓良邊事。有登聞之擧。該守令不飭之監司。烏可無罪。各別措辭嚴飭。又啓言。鎭川縣監朴仁榮。西原營將閔致協等原情。竝泛稱遲晩。致協曾經宣傳官。請除刑推議處。允之。仁榮請刑推得情。敎以。除刑推議處。又啓言。禁軍別將李漢昌。番將具世元等原情。泛稱遲晩。曾經閫帥及宣傳官。竝除刑推議處。允之。
정조 6년 · 목
予曰。海西事。卿等聞之否。誠可怪。領議政徐命善曰。臣等雖未見狀啓。昨見海伯書而略聞之。果萬萬驚駭矣。予曰。比湖西事。較之何如。命善曰。湖儒輩發通伸救。亦云凶慝。而至於海西事。作文告由。遣辭陰慘。比湖獄。關係尤爲不輕。予曰。蔡光鼎似是鄕班矣。命善曰。似然矣。予曰。祭文謄出者。尤有未詳。見其原本。則尤得其事狀矣。命善曰然矣。予曰。反害夫子之說。指意何在。命善曰。申亨夏與尹任鼎。似是同門生。而任鼎削去德相名。故有反害之說矣。予曰。所謂夫子。指何也。命善曰。德相曾經影堂堂長。故有是說矣。予曰。運値陽九云云。極甚怪駭矣。命善曰。果然矣。人心之陷溺。一至於此。底定無期。誠可悶矣。右議政李福源曰。任鼎之捉納亨夏。亦不無可疑者矣。予曰。此或渠輩相閧。有此現發之事。予曰。何以處之則爲好也。命善曰。湖西事。不以道按査。差遣審覈使。則今番亦當有按覈之行矣。予曰。右相之意何如。福源曰。俄與領相。已有酬酢。而當依湖西例。差送審覈使宜矣。命善曰。然則以擧條擧行乎。予曰。以傳敎爲之。命善曰。接覈之任。實難其人。承旨金履禧。人甚剛明。可合此任矣。予曰。予意亦然。以是差遣果好矣。予曰。今番按査別無難覈之端矣。
정조 6년 · 강
命沁都奉安之行儀衛。自本閣量宜減數。
정조 6년 · 목
敎曰。沁都奉安之行。事面雖係重大。見今農政方殷。此時多發軍丁。殊極可悶。彩輿前後射隊。沿路畿邑軍兵。今番竝姑除之。儀衛之可以省略者。本閣量宜減數。以除民弊。
정조 6년 · 강
命畿營裨將營吏捉査。
정조 6년 · 목
敎曰。畿伯事亦關紀律。當問其委折。隨往營吏及留營營吏捉囚。裨將亦一體捉致。嚴査以聞後草記。
정조 6년 · 강
遞承旨金履禧。仍差黃海道審覈使。
정조 6년 · 목
敎曰。同副承旨金履禧許遞。仍令該曹。口傳付軍職。又敎曰。前承旨金履禧。黃海道審覈使差下。牌招入侍。
정조 6년 · 강
許施統營左水營諸浦漂船定界分瞭之請。
정조 6년 · 목
領議政徐命善啓言。卽見慶尙監司趙時俊狀啓。則以爲。統制使具明謙。左水使具敍五。俱以多大浦獨自候望。爲莫大之弊。今若使多大。瞭望天城加德所漂之船。天城加德。瞭望知世玉浦助羅所漂之船。知世玉浦助羅。瞭望彌助項所漂之船。倭船之同時出來。分漂於天城加德知世玉浦助羅者。自多大一體看瞭。分漂於知世玉浦助羅彌助項者。自天城加德亦爲看瞭。雖於定界之外。踰越水者。過去其前者。報其形止於該營。令廟堂稟處爲請矣。定界分瞭。除弊於一鎭。隨望輒報。亦便於諸浦。道帥臣之意。旣皆歸一。依狀請施行。仍令道臣。往復帥臣。成節目立科條。請以爲永久遵行。從之。
정조 6년 · 강
遞刑曹參判李柱國。
정조 6년 · 목
領議政徐命善啓言。訟官劇務。一時竝帶。自多相妨。刑曹參判李柱國請許遞。從之。
정조 6년 · 강
戶判金華鎭。以廣州屯田事議啓。
정조 6년 · 목
華鎭啓言。頃因守禦使鄭民始所啓。糧餉廳屯田之在廣州者。劃給本州事。有相議停當後稟處之敎。而餉廳屯稅。自是親兵接濟之需。則爲外營賞試而移給者。非但事面之如何。曾於癸丑。因宮房相換之請。一切防塞。筵稟定奪矣。今此移屬他營。尤非可論。敢達。予詢大臣。領議政徐命善曰。數百包收稅。在餉廳。雖不足有無。而今若開路於南漢。則他處移劃之請。必將紛紜矣。予詢守禦使。鄭民始曰。在本廳雖緊關。而戶判旣如是防塞。則亦難强求矣。從之。
정조 6년 · 강
推洪忠監司李崇祜。
정조 6년 · 목
副司直鄭民始啓言。湖西大同米。三月內上納。每爲近萬石。而今年則尙無一船之來泊者。遲滯之弊。殊極怪駭。該道道臣推考。催督上送之意申飭。湖南裝載之限。亦在三月望前。無一船來到。請一體申飭。從之。
정조 6년 · 강
命各道贖錢。依前擧行。四季朔分排上送。
정조 6년 · 목
副司直鄭民始啓言。各道贖錢。當初罷作租之法。而使之上送。則此與刱出無例之事。別立不正名色有異。不必革罷。且他無充補之道。而兩司事。多有製礙之端。姑依前擧行。贖錢則分屬於兩司。請使之取用。從之。○刑曹判書徐有隣啓言。刑漢兩司吏隸料布。均廳堂上旣以仍舊貫擧行定奪。則支用不足之數。專靠於諸道贖錢。而定式行會。今爲八年。有全不上送。外藩擧行。如是稽忽。蓋贖錢卽贖租。而料布變通後。以錢代送。初非不正名色。一依分排數爻。必於四季朔。逐等上送之意。請嚴飭諸道。從之。
정조 6년 · 강
命秋曹罪人金尙咸。考律勘處。
정조 6년 · 목
刑曹判書徐有隣啓言。陰城前縣監呂龜周。旣已勘律。則捧賂衙客金尙咸。當考律勘處。而捧供草記。有原文案移送金吾之命。臣曹不敢擅便敢達。敎以。厥漢考律勘處。
정조 6년 · 강
御春塘臺。行宣傳官試講。試官。具善復李性源鄭民始徐鼎修徐龍輔徐有防鄭志儉。
정조 6년 · 목
自內詣春塘臺陞座。應講訖。予曰。騎芻則置之。只以馬上技中。月刀雙劍爲之事分付。性源曰。今日親臨時。應講宣傳官之或呼不。或擅離者。極涉駭然。朴孝晉李星會李身敬。一倂拿處何如。予曰。事過後拿處。予曰。畿伯事。誠甚怪駭矣。旣有入侍之命。則今已經宿。尙無動靜。是何故也。有防曰。因營吏之誤傳。轉爲　章陵奉審之行云。而今日則似可入來矣。予曰。甚可駭然。卽爲記過待令。予曰。一直提學今有奉命之行矣。其代以檢校直提學望書入。而待敎減下代。以檢校直閣望亦爲書入。志儉曰。然則檢校直閣爲二人矣。予曰。原任待敎。或帶外任或已減下。則以直閣望書入。勢不可已也。此後如有如此之時。以此爲例。志儉曰。此雖節目之事。旣承筵敎。以筵說謄諸日記乎。予曰唯。念祖曰。今番　譜冊奉安時。前後射隊一節。旣有爲民弊除減之命。非但兵曹行關。亦於本閣。已爲行會江都及列邑矣。予曰。善爲之矣。予曰。李近胄之呼不事。異朴孝晉輩。不可無處分矣。性源曰然矣。予曰。京畿監司李亨逵拿入。予曰。雖在巡路。旣有入侍之命。則固當不俟駕矣。已至經宿。在數十里之地。終不待令。果何事也。亨逵對曰。誤聞裨校之言。犯此死罪。無辭可達矣。予曰。師律所在。固當處分。而遞易可憫。故姑爲參酌。此後益加修職。以補舊愆。而若有疵弊。則當嚴加處分。以此知悉。仍還內。
정조 6년 · 강
命畿伯李亨逵。越俸十等。
정조 6년 · 목
敎曰。畿伯事。不但大關師律。寧有如許藩臣之體。論以國綱。合施重譴。而昨日召命。意在軫恤民弊。則到今遞易。不無反貽民弊之嫌。雖失於太寬。民事爲重。姑從末減之末減。京畿監司李亨逵。爲先越俸十等。
정조 6년 · 강
汰宣傳官李近胄。
정조 6년 · 목
敎曰。試講時呼不宣傳官李近胄汰去。其代令該曹口傳擇差。又敎曰。行首宣傳官改差。令該曹口傳差出。
정조 6년 · 강
以奇彦鼎爲承旨。
정조 6년 · 목
以金載瓚爲校理。尹㬦爲修撰。洪秀輔爲戶曹參判。朴彛源爲　崇陵參奉。初仕也。
정조 6년 · 강
命京畿監司李亨逵。卽爲記過待令。
정조 6년 · 목
敎曰。沁都奉安行。射隊軍兵調發一款。有下詢事。聞畿伯巡到富平地。昨日有入侍之命。仍令當日內來待。則今已經宿。尙無動靜。師律所在。固已萬萬駭然。續聞畿伯聞來待之命。追到金浦云云。可謂罪上添罪。該監司方欲處分。而該房之不能分明促飭。難免不職之責。軍士房承旨趙時偉。爲先禁推。
정조 6년 · 강
命沁都奉安之行。射隊軍兵除之。
정조 6년 · 목
敎曰。爲慮民弊。甲串津渡涉時。前後射隊軍兵。今番竝令勿爲調發矣。今聞通津軍兵調發一款。聽鎭撫使節制云。卿其依此知悉。甲串以東沿路各邑所發軍兵。一竝除之。以紓民弊。
정조 6년 · 강
命時囚罪人趙時偉。分揀放送。
정조 6년 · 강
命尹㬦拿囚傳旨。待畢試捧入。
정조 6년 · 목
敎曰。職非二品。則違牌而不爲納牌。有關紀綱。堂上堂下侍從牌不進。例捧罷職傳旨。傳旨雖未啓下。方在坐罷未勘之中。而晏然考試。尤極儱侗。尹㬦拿問嚴處。聞已設場考試云。多士空還之弊。不可不念。傳旨待畢試捧入。又敎曰。觀於尹㬦事。而近來三品官之凡於召牌。在家不進。可以推知。豈有如許法綱。此後復有此等之弊。犯者難免重律。以此俾各知悉。持牌院隸。亦自本院。時時考察驗問。隨付刑曹。嚴訊懲治。若是申飭之後。或有現發之事。不飭之承旨注書。亦當各別勘斷。惕念擧行。
정조 6년 · 강
命尹㬦添問目取招。
정조 6년 · 목
敎曰。今已夜深。而尹㬦之忽到闕外。以罷場入來之意。請自政院微稟。此何擧措乎。才令踏下於罷職傳旨。旋有拿問嚴處之敎。而傳旨則仍命待畢試捧入。蓋念多士罷場空還之弊也。奈之何不考券不就理。來待闕外。煩聒不已乎。事之駭然。莫甚於此。東學敎授尹㬦拿問時。以此意添問目取招。庠製之越等。殊甚可悶。學敎授前望單子入之。待明朝待下批肅謝。學製。仍令限內設場擧行。
정조 6년 · 강
命畿營裨將營吏等處。更爲嚴問取招。
정조 6년 · 목
刑曹。以京畿監營裨將營吏等嚴加査問啓。敎以。此輩所供。萬萬不成說。初以明日畢巡入來。營吏有所推托云。故更令政院。嚴飭營吏處。毋敢以明日畢巡爲說。使之當日來待爲敎。則明日畢巡之說。當日來待之敎。自有先後特敎。嚴問之下。焉敢變幻事實。粧撰納招乎。卿則雖不知本事。政院豈可捧入。捧納承旨推考。各人等處。更爲嚴問取招。入侍以奏。仍竝各別嚴囚。以待處分。所謂營吏之昨今擧行。萬萬無嚴。毋論留營及隨行。盡數禁囚後。所呈囚徒中。卽爲添書。修送政院該房。以爲入啓。
정조 6년 · 강
命時囚高賢喆。分揀放送。
정조 6년 · 강
勘放時囚李福徽。
정조 6년 · 목
義禁府啓言。保寧縣監李福徽。杖一百收贖。告身盡行追奪。私罪施行。允之。敎以。功議各減一等。
정조 6년 · 강
召見承旨鄭志儉。檢校直提學鄭民始于誠正閣。
정조 6년 · 목
予曰。今番　奉安行時所把驛馬。調發於黃海道云。是何故也。民始曰。多入於陪行馬。故果有此弊云矣。予曰。今此儀節。專尙省弊。而有此調發他道之擧。事甚可怪矣。民始曰。聖敎至此。凡節從略爲之宜矣。予曰。路文何爲臨時發送也。民始曰。路文雖或遲滯。其他凡節。已令擧行矣。予曰。　冊寶一部。當奉安於沁都。而後日或有上來之事。若無付標。則易致混錯。書諸　冊寶外封後。亦書閣臣以爲標準。民始曰。其在重事體之道。聖敎至當矣。予曰。　冊寶當出送。本閣卽爲付標。
정조 6년 · 강
奉謨堂所奉　譜略　誌狀　御製。命權安。
정조 6년 · 목
因奎章閣草記。敎以。今番奉安之行。係是刱始之擧。而日期之退定。實爲一應事務。欲爲窘速之弊也。節目頒下。于今幾日。本閣迄無一言皁白。馬匹之入把。支供之處所。其他種種措辦之事。該道不識頭緖。甚至路文一節。亦不能先期指揮。發行隔宵之日。致使檢校直提學。贊當分排。一直提學之事事飮烟。非今斯今。固不足驚怪處。而所謂閣吏中某也某也。名以稍諳閣事。初不警欬於閣臣。有此紛紜之弊。一則閣中無提學之故也。二則閣中無提學之故也。然到今不可一任昧事之一直學矣。檢校直學着實照管。俾無疏漏之歎。又敎曰。當宁封　王世孫時　敎命軸冊印白字之屬。未及移奉沁都。今日一體內出。以此知悉。
정조 6년 · 강
命沁都奉安　寶冊諸件。閣臣照檢。
정조 6년 · 목
敎曰。　王大妃己卯年中宮殿冊封時金寶一。玉冊一。丙申年聽政慶上　尊號時玉寶一內出。而壬辰年第十一室定　世室慶上　尊號時玉冊一。曾在　先朝。已爲移奉於沁都。戊辰年附　廟慶上　尊號時玉寶一。內上玉冊一內依此一一照檢後奉詣。而　惠慶宮甲子年冊　嬪時敎命文一。玉印一。竹冊一。壬午年進號時　惠嬪宮玉印一內出。戊戌年附　廟慶上　尊號時玉印一。內上竹冊一內出。亦爲一一照檢後奉詣。當宁封王世孫時敎命文一。玉印一。竹冊一。懿旨四內出。亦爲一一照檢後齎去。大白字一。小白字一。察字一。亦爲內出。此則奉安于　內奎章閣。所下冊寶。與時任諸閣臣開函。次第奉審。內外袱色緞品匣中諸具。詳細列錄。一件閣上。一件外閣上。陪進閣臣。仍又各具長銜署標於內外封。一依都監進呈時例爲之。沁都所奉　冊寶。依此例奉審。朱盝移置別庫事。陪進閣臣。惕念知悉。
정조 6년 · 강
副校理姜彛正本職許遞。學製限內設行。
정조 6년 · 목
彛正牌不進。敎以。似欲一伸廉隅。本職許遞。口傳付軍職。學製限內設行。
정조 6년 · 강
命香室官員汰拿。獻官尹塾。該房承旨趙時偉罷職。守僕照律。
정조 6년 · 목
政院啓言。卽者　雩祀壇獻官尹塾。奉　香祝來到壇所。六位之　香。當爲六封。而只是五封。不審之罪。惶恐俟罪。而莫重　香封。不可闕一。何以爲之云。當位　香封。方使香室入直官員陪進。而　香封之闕漏。萬萬驚駭。臣職在該房。不能照察。臣亦待罪。香室守僕。方自本院從重科治。當該香室官員。所當重勘。而請推外無他罰。何以爲之。敎以。聞　封香之規。香室官與獻官。對坐封緘云云。香室當該官員。爲先汰去。令該府拿問。以爲考律嚴繩之地。獻官亦不可無罪。罷職不敍。事過後捧傳旨。該守僕出付刑曹。照律後草記。爾則前例。雖曰傳香於旣封之後。故不知封內事如何云。而常時若能檢飭。安有是弊。且於院事。近來懈忽莫甚。傳命則忘漏。奏事則後時。此等處生疣。眞所謂莫知而然也。與監封之獻官。罪或有輕重之別。兩罪俱發。則豈減等處分。爾亦罷職不敍。承旨前望單子入之。
정조 6년 · 강
以金宇鎭爲承旨。前望也。
정조 6년 · 강
召見承旨奇彦鼎。前濟州牧使李養鼎于誠正閣。
정조 6년 · 목
予敎養鼎曰。昨年差送之時。適患乏人。且曾經經筵以上差送。卽朝廷苟艱。不得已落點。而深以爲慮。無事往來。殊甚可喜也。養鼎曰。受命於島邑。不敢念及於死生矣。
정조 6년 · 강
命李漢佐拿處傳旨。待道臣狀聞捧入。
정조 6년 · 목
因博川郡守李漢佐。令該府處之傳旨。敎以。待該郡失火民家畢奠接。令道臣更爲狀聞後。使之捧傳旨。則奠接尙遠。而只憑下諭祗受狀啓。忽捧傳旨入啓。該房事極爲駭然。當該承旨捧現告以入。此傳旨姑爲勿施。待道臣狀聞捧入。
정조 6년 · 강
秋曹。以鄭興孫上言査考啓。
정조 6년 · 목
刑曹啓言。南部居童蒙鄭興孫上言。更爲査考事命下矣。取考本曹文案。則興孫父國良。以船主裝載長興稅穀。到大洋致敗。定配於黑山島。爲渠父請放事也。罪在不輕。而編配六年。屢經大霈。且渠祖母年八十。只有獨子云。當此疏釋之時。宜有參恕之典。請分揀放送。敎以。放送當否。參考稟處。
정조 6년 · 강
拿處中官鄭國允。
정조 6년 · 목
敎曰。學敎授望。掩置不奏中官鄭國允。令該府處之。
정조 6년 · 강
遞承旨鄭志儉。以徐有防代之。
정조 6년 · 목
敎曰。左承旨許遞。前望單子入之。
정조 6년 · 강
以趙尙鎭爲大司成。
정조 6년 · 목
敎曰。大司成前望單子入之。
정조 6년 · 강
命李恒訥加資。依伊時回啓施行。
정조 6년 · 목
兵曹啓言。南部閑良李維新上言。加資一款。不無所據。請上裁。敎以。元文書搜索不得。意謂閪失云矣。觀此草記。啓字爻周以下之故。加資一款。迄不擧論。果然。則在渠不但爲稱冤之端。揆以朝令。亦涉斑駁。李恒訥加資。依伊時回啓施行。
정조 6년 · 목
敎曰。　謁聖儒生錄名。自明日始捧云。在外大司成許遞。前望單子入之。待下批牌招察任。科場之嚴與不嚴。惟在師儒之長。今番錄名數爻。與入門數爻。有相左之弊。錄名官入門官。不但重繩而已。大司成當首被不能申飭之罪矣。其他搜篋也隨從也。凡係紛拏之事。大司成各別董察。設場前一日。躬詣闕外。使之一一照管。儒生入場後。限捧券。與試所承旨戢飭。如是申飭之後。萬一有怠忽之事。科場之律。烏可免也。以此知悉。惕念擧行。
정조 6년 · 강
召見藥院提調鄭民始于誠正閣。
정조 6년 · 목
民始曰。聖體調攝若何。予曰。與昨一向。而最可悶者。汗氣終不止息矣。仍命醫官吳道炯診候訖。道炯曰。左三部浮大之症。比昨稍定。而元氣似有不足之慮。昨日進御中加人蔘五分似合矣。予曰。外感之症。服人蔘。未知合當矣。
정조 6년 · 목
敎曰。同副承旨持此書題。與弘文提學偕往泮宮。試取以來。○以講經爲策題。
정조 6년 · 강
重推弘文提學鄭民始。
정조 6년 · 목
敎曰。三日製有命。而文任之一向違召。事體誠極未安。弘文提學鄭民始從重推考。
정조 6년 · 강
命科次後。持合考試券入侍。
정조 6년 · 목
右副承旨徐鼎修啓言。臣與弘文提學鄭民始。偕往泮宮。儒生試取。收券捧入。敎以。科次後。持合考試券入侍。
정조 6년 · 목
敎曰。三日製居首進士崔光泰直赴會試。之次進士安光宇給二分。之次次上生員金圭紙筆墨。依例捧傳旨。
정조 6년 · 강
初六日　皇壇望拜禮。命更待下敎。
정조 6년 · 강
命當入試望人。催促上來。
정조 6년 · 목
左承旨徐有防啓言。　謁聖不遠。而當入試望者。原在外人。將無以推移備擬。毋論堂上堂下。在鄕侍從人員。竝催促上來之意。請申飭。從之。敎以。奚特侍從而已。卿宰以下在外人員。各別催促上來。如是申飭之後。在畿不爲上來者。計其程道。政院直捧禁推傳旨。
정조 6년 · 강
諭大提學金鍾秀。
정조 6년 · 목
敎曰。　謁聖在近。卿宰侍從在外人。纔令申飭上來。而試院凡事。文衡主管焉。此時文衡。豈可在外乎。且況出肅日入侍。以時往時來。已有筵話。情理雖曰難捨。臨期暫赴。有甚不可。以此意下諭于大提學金鍾秀處。仍自本院。另加申飭。
정조 6년 · 강
命都承旨嚴璹上疏還給。
정조 6년 · 목
疏略曰。卽者院吏。以兩湖儒生疏槪來視。蓋其中有斥擧先臣名字。而以院中之不捧。詬辱臣身。罔有紀極。雖不見其原疏。其語意。誠是千萬夢想之外。臣以今此所遭。不惟止於臣身。則晏然在直。實非私心之所安。玆陳短章。徑出禁門。乞許鐫改。仍治臣罪。　敎曰。此上疏還給。此時藥院。豈可徑出。卽爲牌招。使之仕進。此後若以此等惹鬧之事。或有煩浼之擧。則當該承旨泮長當重勘。以此知悉。
정조 6년 · 목
武二所。以貫革加設事草記。敎以。昨因廉問聞之。科場猶有不嚴之事云。待畢試從當嚴處。卿等惕念擧行。仍以此意。一所一體知悉。兩所主試之將臣。監試之臺官。更或泛忽。比他試官。各別重勘。亦皆以此知悉。
정조 6년 · 강
遞差左捕將李昌運。右捕將李漢昌。
정조 6년 · 목
敎曰。昨夜巡邏。多有闕點處。該將臣若能申飭。安有是也。況兩捕將之特差試官。意謂防奸。而試所擧行。全事泛忽。摘奸時被捉。若是夥然。以此以彼。不可不罪。左右捕將爲先遞差。
정조 6년 · 강
以李敬懋爲左捕將。徐有大爲右捕將。
정조 6년 · 목
敎曰。左右捕將前望單子入之。
정조 6년 · 강
遞判義禁具善復。以金華鎭代之。
정조 6년 · 목
呈辭也。○敎曰。連値齋日。滯囚可悶許遞。前望單子入之。待下批牌招開坐。
정조 6년 · 강
命擊錚罪人金淵瑞。令道伯査實報來。
정조 6년 · 목
戶曹啓言。因刑曹草記。童蒙金淵瑞擊錚原情判下。論理草記稟處事命下矣。淵瑞之父元泰。本以奸猾之類。出沒京鄕。作弊多端。今此混入民畓之說。臣以待罪關西時。詳査委折。窮覈情僞。則渠乃無辭發明。淵瑞捉送本道。其同情諸人。各別重勘之意。請分付。敎以。依此草記施行。而推以事理。差人輩之從中幻弄。理所必至。令新道伯多歧査實。使之具由狀聞。更爲草記稟處。
정조 6년 · 강
命盧勉敬定配。以中道徒年磨鍊。
정조 6년 · 목
因刑曹草記。敎以。前批旣諭。事理稍與金昌祿子。不無輕重。竝施遠配。殊欠綜核之政。以中道徒年。更爲磨鍊發配。
정조 6년 · 강
秋曹。以上言人等及擊錚人原情論理啓。
정조 6년 · 목
刑曹啓言。忠州居劉召史上言內。渠夫辛秀澤定配郭山請放事也。取考徒流案。則當初所坐。係關陞戶。有難遽然放釋。請置之。敎以。已經數年。合有參恕之道。分揀放送。又啓言。兎山居仇世奉上言內。渠父武金。定配康津二十三年。特爲請放事也。本曹無年久配案。同罪竝放。未可的知。請置之。敎以。同罪人蒙放與否。不可不詳考後決處。豈以厥漢姓名之不爲載錄於配案。竝與此漢事而置之勿施之科者。自卿曹回啓。差欠詳審。此上言姑勿回啓。張莫乭崔二徵等漢姓名之不載案簿委折。行査本道。待回移更爲論理稟處。又啓言。安山居童蒙沈興錫上言內辭緣勿施。請依前刑推。期於取服。敎以。凡係洩冤枉伸幽鬱之事。豈欲一毫歇看。而至於此獄事。推官之傳輕。道臣之屈法。皆出於循私蔑公之義。向來飭敎。何等丁寧。又因厥妻之道上駭擧。伊後處分。又何等截嚴。則曾未幾何。縱子上言。益覺其無嚴。然事關爲父。始不嚴繩。此後復以此有呼龥之擧。當各別處分。以此嚴飭。分付放送。在逃兩漢之尙不跟捕。揆以國法。萬萬寒心。京畿監司李亨逵從重推考。道內討捕守令。竝指名現告。使之狀聞。以此上言推之。沈師伯稱名人之豪勢可知。令地方官另加牢囚。無或有逃躱之弊事。嚴飭該道伯處。又啓言。陽城居白召史原情。渠父金龍大。定配三陟請放事也。龍大。赴配翌日逃還。法不可放釋。請置之。敎以。情狀痛駭。原情內辭緣勿施。分付地方官。嚴飭保授。無或更爲逃躱之意。行會該道伯處。又啓言。朱召史原情辭緣。請勿施。敎以。與三陟定配金龍大所爲。可謂一而二。究厥情狀。殊極切痛。分付地方官。嚴飭保授。俾無更逃之弊事。行會該道伯處。又啓言。鳳山梁天運。爲其父有彦。積年滯獄稱冤事也。此獄已經錄啓。別無疑端。而其在重人命之道。更令道臣詳覈狀聞後。請稟處。允之。又啓言。江華居李興大。爲其母福禮。年前免賤。願納成給立案矣。奸隸誣囑本官。還給納錢稱冤事也。當初免賤。未知緣何事。端而不無稱冤。從公決處之意。請分付。允之。又啓言。梁季成姜汝渭金召史李快孫原情辭緣。竝請置之。允之。又啓言。鄭志先原情辭緣。請照法勘處。允之。又啓言。張召史原情辭緣。依前同推。請期於取服。允之。又啓言。崔雲鵬尹光勳朴三得李光國原情辭緣。竝令漢城府請稟處。允之。又啓言。崔召史原情辭緣。請嚴覈稟處。允之。又啓言。朴興得原情辭緣。待用刑請嚴刑取招。允之。又啓言。奴斗男原情辭緣。請置之。允之。又啓言。義州居童蒙崔益大原情辭緣。依道臣狀請。從重科治之意。請一體分付。敎以。此獄事。終涉眩亂。有難輕議輕易判下。過齋日後。卿與舊道伯。持文案登對覆奏。
정조 6년 · 강
命時囚曺命楫等議處。洪★(水+奭)査問取招。
정조 6년 · 목
義禁府啓言。金川前郡守曺命楫。時郡守成雲柱等原情。泛稱遲晩。命楫曾經宣傳官。方在喪人。除刑推請議處。允之。雲柱刑推得情。敎以。除刑推議處。又啓言。奉常寺直長洪★(水+奭)原情。泛稱遲晩。請刑推得情。敎以。該色郞廳。諉之入直官員。入直官員諉之前日入直官員。渠輩雖曰不識道理。知有紀綱。焉敢乃爾。此供辭勿施。更良査問取招。
정조 6년 · 강
遣承旨詣　元陵。奉審摘奸。
정조 6년 · 강
緘推慶尙監司趙時俊。
정조 6년 · 목
敎曰。觀此嶺伯狀聞。今朔初旬饑口。比前等增加。至於二萬餘口之多。窮春民産之轉荒懸磬。推可知已。念彼頷顑。不遑寧息。未知抄飢排巡之際。果無當入不入之嘆乎。方伯萬有一不能遍察其虛實。嘆哉無告。安免顚壑或捐瘠之患也。且以狀辭言之。目下民情。猶不別白陳列。爲道臣者。若體宵旰之憂。豈容若是其泛忽。慶尙監司趙時俊。緘辭從重推考。續當有考察之擧。令道臣爲先申諭列邑。俾各悉心賙活。無致從後現發。抵以重辟。自備局詳細措辭。今日內嚴飭該道臣處。
정조 6년 · 강
命　謁聖後武試所。以泮宮爲之。
정조 6년 · 목
敎曰。武試所設場。有難竝設於春塘臺。其他排設等事。亦多掣礙之端。　謁聖後取人才處所。以泮宮爲之。
정조 6년 · 강
命　謁聖前一日。詣泮宮齋宿。
정조 6년 · 목
敎曰。　謁聖後文武試所。才令以泮宮爲之。前一日當詣泮宮齋宿。一依　先朝乙酉年例。令該曹照此擧行。宿所以明倫堂爲之事分付。又敎曰。丕闡堂則暫時殿座之所。勿爲修理。明倫堂則只房內塗褙鋪陳等事分付。
정조 6년 · 강
命　謁聖時。文武試兩所布帳。三軍門合力爲之。
정조 6년 · 목
敎曰。　謁聖時下輦臺。武試所自當設布帳。而丕闡堂文試所。墻垣甚低。亦設布帳。帳外另加堅實環衛之意分付。兵曹及各該營門試所。旣命兩所設行。布帳三軍門合力爲之事分付。
정조 6년 · 목
敎曰。別兼中爲守令者上來時。以史官行公。在政院日記。且有本館已例。辭陛日以時或上來。有筵敎。而尙無動靜。以此意申飭別兼李集斗處。
정조 6년 · 강
以李漢豐爲南兵使。
정조 6년 · 목
敎曰。南兵使有闕之代。口傳各別擇差。
정조 6년 · 강
命宣傳官閔百履。削仕施罰。
정조 6년 · 목
敎曰。近來宣傳官擧行。全不成說。甚至尋常摘奸。反不如無識下隸。此而不懲。來頭將無以使役。承傳宣傳官閔百履姑從末勘。令該曹。昨日以前承傳仕爲先削仕。仍令該廳施以重罰。
정조 6년 · 강
判下兵曹　謁聖時軍兵磨鍊草記。
정조 6년 · 목
因該曹草記。敎以。訓局步軍全數爲前廂。禁御出番鄕軍各二哨爲後廂。訓將爲都領隨駕。環衛闊遠之故。如是把定。而至於馬軍。別無用處。只以二哨磨鍊隨駕事分付。又敎曰。禁營留陣。餘勿留營。丕闡堂試所墻垣外布帳環衛軍。以先後廂中。三營軍各二哨除出。各別堅守之意。訓鍊大將處豫爲約束。而禁軍二番隨駕。挾輦軍倭槍手外。以二百名磨鍊。內外作門另加嚴飭。或有錄名外。擧子之攔入者。又或有武擧子代射人攔入之弊。卿與隨駕營將臣。難免不飭之責。交相惕念。無忽先甲之諭。其他節次。一依戊戌節目遵用。
정조 6년 · 강
遣承旨詣　皇壇。奉審摘奸。
정조 6년 · 강
行藥院入診于誠正閣。提調鄭民始。
정조 6년 · 목
請診也。○民始曰。昨日進御湯劑後若何。予曰。汗氣比昨少減。而終不止息。咳嗽一向。極可悶也。民始曰。醫官旣已待令。今日脈度。更爲診按似好矣。予命吳道炯診候。奏曰。膈痰終不快解。今日一貼。依前方更爲進御似好矣。予曰。然則提調出去煎入。
정조 6년 · 목
敎曰。右承旨聞有實★(虫+恙)云許遞。前望單子入之。
정조 6년 · 강
命奉常寺員役及熟手。令攸司嚴囚。
정조 6년 · 목
敎曰。　元陵出去奉常寺當該員役及熟手。爲先令攸司嚴囚。又敎曰。判書似當引義。雖値齋日。參議開坐捧直招。持草供入侍。
정조 6년 · 목
敎曰。南兵使望筒。全不致審。排擬之意。殊未知何據。在京亞將。不但乏少。何必以亞將擬望然後。方可謂之得人乎。兵曹判書鄭好仁。從重推考。此望筒勿施。
정조 6년 · 강
吏曹判書李命植上疏辭職。賜批。
정조 6년 · 강
秋曹。以擊錚罪人朴順興等原情啓。
정조 6년 · 목
刑曹啓言。擊錚罪人朴順興原情。令本道公決後狀聞之意。請分付。敎以。令道臣。除尋常明査後狀聞。又以金慶佑原情。請詳査啓聞。敎以。依朴順興原情回啓判付。令道臣各別嚴査狀聞。近來外邑。每患遲滯。此後過限者。自卿曹另察論警。又以成致中原情。請考律勘處。敎以。事係爲母。分揀放送。
정조 6년 · 강
判下秋曹韓廷哲等捧招草記。
정조 6년 · 목
因刑曹奉常寺庫直熟手捧供草記。敎以。渠輩雖曰蚩蚩之氓。亦具一端省覺。　本陵享事所用物種捧上之際。豈敢如是用情乎。至於熟設不精之罪。尤甚無狀。前後飭敎。不但截嚴。才已此事勘罪未幾。又有此執頉之擧。其渠等情狀。節節痛駭。所謂庫直鄭順國稱名漢。熟手全世榮稱名漢。竝照律遠配。仍令配所官。待用刑嚴刑懲勵後。令道臣狀聞事行會。陪進庫子及各種進排貢人等。亦竝自本曹。嚴加照律。決處後草記。典祀官姜鳳瑞。聞是耽羅人云。其不能事事。勢所固然。　本陵典祀官。豈可以主簿差遣乎。當初差遣之堂上。爲先從重推考。該寺公事提調罷職。遣官攝祀。方切如不祭之嘆。則爲獻官爲陵官者。乃敢如是泛忽。事之寒心。孰甚於此。當該獻官罷職。　陵司拿問嚴處。典祀司不可全然無罪。依判官林鳳頀例勘律事。分付該府。此後京外　享祀。更有此等之弊。處分不止於此。另加嚴飭該寺。
정조 6년 · 강
以沈念祖爲承旨。
정조 6년 · 강
有政。吏曹判書李命植。參議沈念祖。兵曹判書鄭好仁進。
정조 6년 · 목
以鄭昌聖爲刑曹判書。李性源爲藝文提學。柳鎭恒爲會寧府使。權宜中爲渭原郡守。金廷遇爲慶尙左兵使。
정조 6년 · 강
遞同義禁尹塾。以洪良浩代之。
정조 6년 · 목
敎曰。同義禁尹塾許遞。前望單子入之。待下批牌招。使之明日開坐。
정조 6년 · 강
兩陵官中命捧供放送。使之入直。
정조 6년 · 목
義禁府啓言。　陵司李升運李英澤等拿問嚴處事命下矣。英澤今方拿囚。升運方入直　陵所云。待替直拿囚。敎以。　本陵以假官代直。事甚未安。　兩陵官中只以當該人。仍囚捧供。當該外人。卽爲放送。待城門開出送。使之入直。莫重　享祀。如是疏忽。木禁亦安保其審察。從近當送摘奸。令　陵官知悉。
정조 6년 · 강
命成均館需用添助。以兵曹戶曹錢劃給。
정조 6년 · 목
備局啓言。卽接成均館所報。則今此　謁聖時。儒生試具。自前物力添助趁卽區劃。以爲措備云矣。溯考前例。則多寡不一。參酌其間。以兵曹錢二百兩。戶曹錢二百兩區劃之意。請分付。允之。
정조 6년 · 강
命武一所初試。未充八額。移屬二所。
정조 6년 · 목
武一所啓言。今此　謁聖初試。一二所各取五十人事啓下矣。本所具三技入格。只是四十二人。依節目一從入格數修啓。敎以。二所二技入格者。數甚夥然。本所未充八額。今番則移屬二所出榜。以準百額事分付。兩所之中。卿等善爲操切。科場肅然。比二所。不可同日而語云云。卿等董事之勞。殊極嘉尙也。
정조 6년 · 강
領府事金尙喆箚陳自列。賜批。
정조 6년 · 목
箚略曰。伏見秋曹判付傳敎。事關莫重　享事。有此處分。奉讀欽誦。爲今日臣子者。苟未能盡分於致敬之地。則論其罪。誅殛猶輕。此尤臣忝據首任。諉之僚堂。而不思所以自處也。惟有遄伏刑章。乞降威罰。批以。昨於刑曹判付。有該寺提調罷職之命。而提調上加公事二字。所以便卿之心也。卿胡替引於公事提調之事耶。卿須安心勿辭。仍命遣史官傳諭。
정조 6년 · 강
命時囚成大中等議處。任觀周照律。
정조 6년 · 목
義禁府啓言。雲山前前郡守成大中。孟山前郡守王漢禎原情。泛稱遲晩。曾經侍從及時仕別軍職。除刑推請議處。敎以。成大中到任在於七月。逃亡亦在七月云爾。則厥漢見失。果是渠等所犯。渠之援辭。專欠別白。判堂纔經道伯。必當詳知委折。大中論理議處。王漢禎議處事。依啓施行。又啓言。典祀官奉常主簿姜鳳瑞原情。泛稱遲晩。請刑推得情。敎以。除刑推議處。又啓言。順天前府使任觀周。身爲訟官。當初誤決之罪。在所難免。請以此照律。杖八十收贖。奪告身三等私罪施行。敎以。功議各減一等。又啓言。金川前郡守曺命楫。時郡守成雲柱等。依法典請照律。敎以。竝付過放送。
정조 6년 · 강
秋曹。以奉常寺庫直韓廷哲等照律啓。
정조 6년 · 목
刑曹啓言。庫直韓廷哲鄭順國。熟手全世榮照律遠配。陪進庫子及各種排進貢人等。竝嚴加照律後草記事判下矣。順國世榮從重論。竝杖一百徒三年。順國定配北靑府。世榮定配熙川郡。陪進庫直韓廷哲。貢人金益瑞。以隨從減一等。竝杖九十徒二年半。廷哲定配長連縣。益瑞定配杆城郡。竝以此照律發配。
정조 6년 · 강
判下生員鄭東五上言。
정조 6년 · 목
義禁府啓言。生員鄭東五上言請上裁。敎以。凡於草記照律之罪囚。慮有此等之弊。功議必令區別減等後。放送之意。措語下批。此囚科勘。豈或參差。然於其時現發之罪犯狼藉。果然有依草記發配之命。呼籲之說。雖甚爽實。論以法例。斑駁則斑駁。況聞同時被謫之西邑諸倅。俱以蒙放云爾。則以此以彼。宜有參量之道。三嘉縣定配罪人鄭益儉。特爲放送。
정조 6년 · 강
遣承旨詣　先蠶壇。奉審摘奸。
정조 6년 · 목
先蠶壇祭。在明日也。
정조 6년 · 강
召見時原任大臣藥院提調于誠正閣。領府事金尙喆。判府事鄭弘淳鄭存議。領議政徐命善。左議政洪樂性。右議政李福源。提調鄭民始。右承旨趙時偉。
정조 6년 · 목
尙喆等曰。聖體調攝若何。予曰。本症差勝。而眉部痰核尙苦。開睫猶艱。是可悶矣。予曰。以水薰洗則似有濃潰之慮矣。弘淳曰。結核若潰。則是甚無妨矣。予曰。當此臨軒試士之日。恐致觀瞻矣。命善曰。今此上候。向日　陵幸時。過致勞攘。至有欠寧之節矣。尙未復常。又爲動駕。實屬可悶。且痰核未臻差復。　謁聖差退數日。恐合宜矣。予曰。若至明日而或至添加。則實有難便。當觀勢下敎矣。尙喆曰。動駕經宿。易致損節。以集春門當日　謁聖後。卽還春塘臺。以爲試士宜矣。予曰。予果勞動。則輒有差勝之節矣。
정조 6년 · 강
命進御加味降氣湯。自今日停止。榻敎也。
정조 6년 · 강
命內局副提調嚴璹牌招。
정조 6년 · 강
遞平安兵使申大謙。
정조 6년 · 목
領議政徐命善啓言。平安兵使申大謙。以親病呈狀乞遞。情理旣如此。則有難强令察任。請許遞。從之。
정조 6년 · 강
命武二所上試鄭一祥罷職。副試李柱國以下重推。
정조 6년 · 목
領議政徐命善啓言。今番武二所。多有不善擧行之事。至於榜目做錯。尤非尋常不察之比。當該上試官罷職。副試官以下。請一竝從重推考。從之。
정조 6년 · 강
命卿宰以下罷削人。令該曹別單書入。
정조 6년 · 목
領議政徐命善啓言。今此　謁聖時。試官排望。不無苟艱之患云。卿宰以下侍從堂上堂下。罷削人員。令該曹別單書入。請以俟處分。從之。
정조 6년 · 강
命慶尙左兵使金廷遇。不多日內辭朝。
정조 6년 · 목
領議政徐命善啓言。閫帥守令。多有除拜已久。尙未下直者。竝令當日辭朝。而慶尙左兵使金廷遇。則昨政除拜。使之不多日內請辭朝。從之。
정조 6년 · 강
召見直提學鄭志儉。承旨趙時偉于誠正閣。
정조 6년 · 목
予曰。嶺南賑政。何如云耶。日前問備。亦出飭勵之意矣。時偉曰。臣果得聞。則幸無捐瘠之患云矣。志儉曰。近來則人心每有先事之慮。昨年辦歉之後。或賣土賣牛。預爲貿穀。故果無顚連之患。以市直論之。頗不高云矣。予曰。明日食堂。以明倫堂前庭。以爲設行。而仍試場事。分付大司成。予曰。予眉部痰核。尙未差勝。多士觀瞻之際。實有可悶矣。時偉曰。科試退定數日。恐無妨矣。予曰。庭試雖或退行。謁聖退定。　先王朝五十年。曾所未有之事。予何可爲之乎。予曰。停擧儒生姓名。別錄以入事。分付本館。
정조 6년 · 강
命武二所監試官本職。竝遞差。
정조 6년 · 목
敎曰。武二所場中之不嚴。曾有下敎。而主試之試官。因他事旣皆坐譴。到今雖不追勘。而臺監之爲監試官者。焉可獨逭。二所監試官本職。竝遞差。
정조 6년 · 강
召見閫帥守令及禁將李敬懋于誠正閣。
정조 6년 · 목
予曰。罪人所供只二事乎。敬懋曰然矣。予曰。供辭與聞慶盲人。果何如乎。敬懋曰。盲人專出爲子報讎之志。而此人。則奏語頗有條理矣。予曰。何以捉得乎。敬懋曰。邏卒三更量。以犯夜捉來。而使之拘囚。則厥漢稱以告變。不當拘囚云。故臣聞甚驚怪。卽爲招聞。則以兩件事納供矣。予曰。旣曰告變。則不可尋常處之。兩捕將合坐後。詳細盤問而捧招後。以草供送于政院。
정조 6년 · 강
遞刑曹判書徐有鄰。參判李敬懋。以李性源李柱國代之。
정조 6년 · 목
敎曰。　景慕宮洞口內。募入人家事役。姑未了當。難付生手。前判尹鄭昌聖仍任。司寇劇任。委屬可悶。刑曹判書參判前望單子入之。
정조 6년 · 강
命前承旨李東馨等敍用。前大司諫林蓍喆等給牒敍用。
정조 6년 · 목
敎曰。前承旨李東馨。前持平金孝眞李延伋徐配修林道浩姜垣。前司諫權★(衣+嚴)。前掌令金東稷鄭德弼李宗燮尹東晩尹㬦趙武範。前應敎徐有成。前校理洪文泳。前修撰李昌漢金翊休李顯模尹行元尹長烈。前正言嚴思憲。前牧使閔台爀。前縣監金鈍。前提調徐有鄰。前副司果韓用龜竝敍用。前大司諫林蓍喆。前正郞金載瓚。前水使金海柱竝給牒敍用。
정조 6년 · 강
命試士書冊。各別禁斷。
정조 6년 · 목
敎曰。錄名之數。與入門之數。必令相當。無或違錯。昭載　謁聖事目。當按法修明。以防隨從太紛拏之弊。而續聞本館前例。在前　謁聖後試士。設場於泮宮。則儒生入門。在於前夕云。京外多士露處之苦。不可不念。經夜之具。療飢之資。許令持入。至於書冊。豈可拘此不禁。此則有搜挾官。有禁亂官焉。各別禁斷。竝以此意。卽令成均館知悉。仍卽知委京兆五部。曉諭坊曲。
정조 6년 · 강
命西儒定配人。竝放送。
정조 6년 · 목
敎曰。　謁聖隔日。宜有蕩滌之政。停擧儒生。竝卽解停。因此思之。向來處分。不過申飭。況以此事坐停者。已皆解停。處分亦不可異同。西儒定配人。竝令放送。
정조 6년 · 강
命時囚李升運議處。洪★(水+奭)照律。
정조 6년 · 목
義禁府啓言。　陵司李升運原情。泛稱遲晩。請刑推得情。敎以。旣有嚴飭之命。從重勘律。草記放送。典祀官。以遐方人之故。勘以公罪。則參看之　陵官。不宜被私罪。亦以公罪照律。又啓言。奉常寺直長洪★(水+奭)。莫重　祭享之需。臨時貿用之罪。照法勘處。杖一百收贖。告身盡行追奪。私罪施行。敎以。堂上尙未釐弊。於渠何足深責。以公罪勘放。
정조 6년 · 강
遣承旨詣　昭寧園。奉審摘奸。
정조 6년 · 목
予曰。今夜安寢矣。予曰。嶺人告變之擧。聞甚驚駭。而究其實。則專出於人心未臻悅服。有此胥動浮言之境。亦甚可悶矣。若令究問。則嶺南必致繹騷。事極難處矣。民始曰。事係重大。則不可以繹騷爲難。而亟令嚴覈宜矣。
정조 6년 · 강
遞承旨黃昇源沈念祖。以李惠祚金宇鎭代之。
정조 6년 · 목
敎曰。動駕在明。奉命在外承旨許遞。前望單子入之。
정조 6년 · 강
以崔台衡爲鍾城府使。
정조 6년 · 목
敎曰。許久曠官可悶。鍾城府使口傳差出。待下批。不多日內辭朝。
정조 6년 · 강
以李達秀爲平安兵使。備薦也。
정조 6년 · 강
召見藥院提調鄭民始。承旨趙時偉于誠正閣。
정조 6년 · 목
予曰。尙州罪人尹得成供辭。極涉虛謊。實難取信矣。然而旣曰告變。則不可仍置。而今若自京發捕。則嶺外人士。必致繹騷。姑令道臣按査後。眞有是事。則可以鋤治。事係虛謊。則當施反坐之律。先令道臣按覈。誠得宜矣。予曰。此草供下送道臣處然後。可悉此獄事狀。堅封以送宜矣。民始曰。果然矣。予曰。宣傳官中一員召入。敎具綜曰。爾其持此密旨。三日內得到尙州。亦以三日內還京。而或有可聞之事。詳悉採聞以告。予曰。都下聞多流丐之民云。是果從何處上來乎。民始曰。聞是淮陽金城之民云矣。予曰。東民之失所顚連。極爲矜悶。今若設賑本邑。則可當還歸乎。民始曰。雖欲設賑。今則節晩。有難擧行矣。予曰。其在安集之道。豈可無別般道理乎。民始曰。在朝家軫恤之道。不可少忽。而若令救濟。則惟在空給之外。無他道矣。予曰。差遣御史。則可盡安集之方。而無可合人。是甚難矣。予曰。李夔曾於衿川按査之行。已有善爲。今以此人差遣好矣。予曰。兵曹正郞李夔來待政院事。分付。
정조 6년 · 목
以吳載純爲大司憲。許胵爲正言。朴天行爲應敎。李顯模尹東晩爲修撰。金翊休爲副修撰。尹塾爲右尹。吳載純爲寧邊府使。
정조 6년 · 강
命今番按査。毋或繹騷事。下諭嶺伯。
정조 6년 · 목
敎曰。才有筵敎。而今番事。必於按査之際。深念靜鎭之義。毋或道內人繹騷事。下諭於嶺伯。又敎曰。此有旨卽速下送。無至稽滯。
정조 6년 · 강
命再明日。兩所命官及宗宰時原任大臣陞殿。
정조 6년 · 목
敎曰。再明日　謁聖後。文武取人時。兩所命官及宗宰受點外。時原任諸大臣。依例陞殿事傳諭。
정조 6년 · 강
命儒生錄名。限明日申時收捧。
정조 6년 · 목
敎曰。今聞本館言。儒生錄名收捧。限以今日云。信爾。則遐方儒生。或有不及之嘆焉。限以明日申時收捧事。卽爲分付。
정조 6년 · 강
命藥房分提調金熤。依前入直。
정조 6년 · 목
敎曰。藥房都提調。以宗宰受點。還宮間。以金熤分提調差下。依前入直句管事分付。
정조 6년 · 강
持平韓栐上疏請允三司之啓及科後親試。賜批。
정조 6년 · 목
疏略曰。沮遏大計之國榮。斃於牖下。謄呈凶言之德相。止於薄竄。至於洪樂純。負犯至重。　聖明之所俯燭焉。臣謂削黜罪人樂純。爲先施以島配之典。斷不可已也。至若斥以深文之瑩中。倡出湖獄之煥億。情跡綻露。謀計巧慘。而嚴間之請。尙未蒙允。臣恐國法由是而晦也。若其大小諸逆之前後竄配。三司所啓者。一一允許焉。臣自鄕上來。適値試期。第念禁雜之際。易致橫罹之弊。搜挾之時。不無紛拏之患。凡其窄窄開門。計其數爻。箇箇擔紙。辨其隨從。此皆末務。以臣愚見。抑有治本之一道。出榜卽日。招致登科諸人。以御題親試於榻前咫尺之地。其不能製進者。斷然一歸於充軍之科。孰肯無文而濫第。自速於汚衊身命之律耶。如此則擧子輩。必當自量其才。不敢冒入場屋。豈非除冗雜而正趨嚮之要道耶。惟殿下財擇焉。批以。首陳事。已諭於前後疏啓之批矣。尾陳事。有懷無隱。殊甚嘉乃。爾疏中窄窄開門。擔紙云云。無或過信道路之傳而然耶。臨軒之試。不設棘圍。門之窄闊。非可論也。又若擔紙入場。元無是規。觀於明日庭試。可以知囂俗之造訕。爾其勿辭。從速察職。
정조 6년 · 목
義禁府啓言。　陵司李升運照律。杖一百收贖。請放送。允之。
정조 6년 · 강
遣承旨詣　宗廟。奉審摘奸。
정조 6년 · 강
詣明倫堂齋宿。
정조 6년 · 목
具翼善冠袞龍袍。乘輿出協陽門降輿。乘輦出敦化門。至　宗廟前路降輦。乘輦由梨峴。至　文廟下輦所降輦。乘輿詣明倫堂。降輿陞座。時偉曰。文武試官分東西。大司成趙尙鎭曰。自前式年東堂應辦之役。本館養賢庫。例爲擔當擧行。而本庫與他貢物衙門有異。養士飯米之外。無他財力。故廟堂特軫如許事狀。每以兵曹木二同。戶曹木一同。惠廳米四石。司圃署錢五十兩。區劃添助。以補其所入之需。而猶未免不足之患。常以本庫之如干米石。添補用下。此實爲本庫之痼弊矣。往在丁酉式年。因居齋生之不願赴擧館試。至不得設場。故本庫亦免應辦之役矣。至於庚子式年。自備局別單啓下。生劃應辦之役。使本庫次次擧行。蓋館試則只四試官主試。國家之劃給物力。猶患不足。生劃則例以九試官主試。試官多寡支供。比諸館試。不啻倍簁。而朝家之加劃物力。不過爲三十兩。名雖添助。實無補用之道。且生畵儒生。旣非居齋諸生。則自賢關替當應辦。不惟事面苟且。雖以本館形勢言之。未過數三式年。必至蕩竭而後已。事甚憫切。從前生畵應辦。各主掌中。必有輪回擧行處矣。自今以後。使之依前擧行之意。分付何如。予曰。下廟堂從長稟處。予曰。　啓聖祠當展拜。本館堂郞及齋生。竝整齊以待。降座乘輿。詣　啓聖祠門外降輿。予曰。板位以曲拜排設。甚爲無義。　先朝已有定式。今忽如是。果何故耶。以直拜改設。仍詣板位行禮訖。出　啓聖祠門外。乘輿至丕闡堂前路。命戶曹判書金華鎭進前。予曰。以錄名之數。比諸此庭。實有狹窄之慮。布帳廣爲排設。開門亦在中夜。儒生出入。不無蹂躙之慮。香橋加造假橋。以便出入。還詣明倫堂。予曰。夕食堂當親臨。以此擧行事分付。予親臨食堂訖。予命有防曰。錄名官入門官及禁亂官。卽爲招致。無用雜亂之意。申申嚴飭。仍詣試所。帳內廣狹。親審以奏。有防曰。布帳退設之後。似無狹隘之慮。而經夜之具。自當入之。似有雜亂之弊矣。予曰。禁其太甚則好矣。予曰。不待闕中所傳之點漏。自此直下更點之意。分付禁漏官處。
정조 6년 · 강
判府事李徽之箚陳病狀。請　文廟享官變通。賜批。
정조 6년 · 목
批以。所辭才令變通。卿其勿辭。益加善攝焉。仍命遣史官傳諭。
정조 6년 · 강
推訓將具善復。拿處千摠徐有和。
정조 6년 · 목
敎曰。作門紛拏。莫如今日。內作門尤有甚焉。極爲駭然。千摠知名以入。又敎曰。訓鍊大將具善復推考。又敎曰。內作門千摠徐有和。事過後拿處。
정조 6년 · 강
命食堂時守僕等。考例施賞。
정조 6년 · 목
敎曰。親臨食堂時。入庭守僕典僕書吏等。令該曹參考前例施賞。泮人近因造舍事。效勞不些。今日又臨本館。宜有蠲恤之典。以寓幸行之意。今月懸房贖。特爲除減。守僕洪五蕃。自在入學時。稔知其名。帖加成給。向有下敎。而似無文跡之故。本館不爲擧行云。新設懸房贖。自明年限三年。勿侵事。分付。
정조 6년 · 강
許施關北關南湖南等邑。還穀加分之請。
정조 6년 · 목
備邊司啓言。卽見咸鏡監司鄭元始狀啓及全羅監司朴祐源狀啓。則備陳還穀應分不足之狀。關北則留庫中折米五萬石。關南則交濟穀一萬石。特加分爲請。湖南則以尤甚之次稍實邑四分一。特加分爲請。而有稟處之命矣。窮春接濟。自多付還之類。當夏種糧。而有難繼之慮。竝依狀請。許令加分。使道臣參量分排。從便擧行後。以其實數。更爲啓聞之意。請分付兩道道臣。允之。
정조 6년 · 강
命前別軍職具紞。令該府捧傳旨。
정조 6년 · 목
禁衛營啓言。別軍職廳軍士馬軍鶴爲名漢。刈柴於軍職廳後東山。故結縛拘留云。出付該曹。請照律。敎以。下輩何足責也。入直別軍職。若能檢察。豈有此事。昨日入直當該前別軍職。令該府處之。還宮後捧傳旨。
정조 6년 · 강
詣㴠仁亭。親押 永祐園酌獻禮香祝。仍詣 永祐園展謁。
정조 6년 · 목
具戎服詣㴠仁亭。就板位親押訖。乘輿出明政門。降輿乘馬出弘化門。至 文廟前路。下馬乘馬。至景慕宮前路。下馬乘馬。敎曰。館直苟艱。在外玉堂許遞。前望單子入之。予曰。當以洪文泳落點。先爲出牌事分付。出興仁之門。敎曰。知義禁鄭好仁。謝恩次卽爲隨駕事分付。詣 永祐園洞口。下馬乘輿入齋室。具翼善冠黲袍。出齋室乘輿。至紅箭門外。降輿入紅箭門內。就板位行禮訖。敎曰。展謁後當行 園上奉審。以此分付。入幄次。敎曰。園司幷爲待令乎。承旨金宇鎭曰。日前參奉有頉。該曹果爲草記。而尙未下批。故不得差出矣。予曰。趁此展謁。參奉如未差出。則該房當爲微稟。而不此之爲。是何故也。宇鎭曰。臣果與諸承旨。已有相議。而事係煩稟。不得入稟矣。予曰。近日該房事。何如是稽忽。極甚可怪矣。少頃詣 丁字閣。就板位行禮訖。仍詣閣內。詣 神位前。三上香奠幣。大祝前副校理李時秀。讀祝文訖。降復位。亞獻官。左議政洪樂性。終獻官右議政李福源。行禮如儀。行飮福禮。仍詣望燎位禮畢。詣 園上奉審訖。仍詣 園後右麓巡審。還入齋室。時偉曰。前判書鄭好仁以知義禁肅謝事。俄有下敎。日前雖有前望單子入之之敎。尙未下批。何以爲之乎。予曰。去次對時。已有下批。而今此所奏。誠甚可怪。該房事。何如是做錯乎。時偉曰。俄問諸承旨。不知云矣。予曰。知義禁卽爲肅拜事分付。還宮時至。改具戎服。出齋室乘輿。敎曰。自洞口至興仁之門外。捧上言。又敎曰。 關王廟歷臨。降輿乘馬。敎曰。京畿監司與楊州牧使。以無禾麥空虛處待令事分付。至安樂峴。敎曰。觀光人中老農。使之進前。予曰。日前雨澤。未得周洽。各處禾麥。能無傷損之歎耶。農民等曰。今此得雨之後。各穀頗有蘇生之望矣。予曰。京畿監司楊州牧使。入侍。予曰。今番雨後。各邑農形果何如。畿伯李亨逵曰。得雨之後。各穀果有潤色之效矣。予曰。麥農無枯損之患耶。亨逵曰。秋麥已盡發穗。春麥頗有回蘇之望矣。予曰。畿伯與中軍都事導駕。詣東 關王廟大門外。下馬乘輿。詣神門外。降輿入 廟內行禮訖。出 廟門入幄次。予曰。廟司進前。參奉李漢起進前。予曰。爾是以訓鍊參奉[軍:I-POSITION]入直乎。漢起曰然矣。予曰。爾卽來待闕下。降輿乘馬出 廟前洞口。敎曰。作門內人馬若是雜還。兵判何不禁飭乎。詣 景慕宮前路降下馬。乘馬。敎曰。都廳田翊顯進前。敎翊顯曰。所掌役事。今已告訖乎。翊顯曰然矣。予曰。前後董役。爾其多勞矣。將有下敎之事。爾卽率役所將校軍士等。待令於闕下。予曰。魚物廛搬移之後。廛民能無弊端乎。承旨詢問以奏。時偉回奏曰。廛民果無弊瘼云。予曰。廛舍合爲幾間乎。翊顯曰。南邊廛舍爲五十四間。北邊廛舍爲六十三間矣。詣 文廟前路。降下馬。乘馬。由弘化門。入明政門。下馬乘輿。入賓陽門還內。
정조 6년 · 강
汰內乘申鳳[鴻:I-PERSON]周。
정조 6년 · 목
右承旨趙時偉啓言。內乘申鳳[鴻:I-PERSON]周。不待下詢。徑先仰奏。揆以事體。誠極駭然。所當重勘。而請推外無他罰。何以爲之。敎以。汰去。事過後。令該府處之。
정조 6년 · 강
以洪文泳爲校理。權以綱爲副修撰。
정조 6년 · 목
敎曰。玉堂前望單子入之。○政院以文泳方在罷散啓稟。敎以。敍用。
정조 6년 · 강
命東 關王廟守直官李漢起。邊將調用。
정조 6년 · 목
敎曰。守直官李漢起。前後效勞。旣甚不些。至今沈屈。殊欠奬勸之政。今日入直。於渠亦不偶然。待窠善地邊將調用。
정조 6년 · 강
命兩 廟行祭。以十五日爲之。
정조 6년 · 목
敎曰。展禮後行祭。係是應行之擧。兩 廟遣將臣行祭。照例擧行。日子以十五日爲之。
정조 6년 · 강
景慕宮橋役時。都廳以下及將臣判尹。施賞有差。
정조 6년 · 목
敎曰。今番動駕。路由本 宮洞口。蓋以燈夕纔過之故。撤竿治道。恐妨民弊也。兼欲觀事工之告成矣。俄於輦路見之。橋梁不特一新。疏鑿亦著勤勞。本 宮設施初。許多橋役。亦皆擔當董事。而未蒙賞典。豈無抑鬱之心。都廳田翊顯加資。看役將校。令各該營門從厚施賞後草記。使喚軍人。亦令施賞。今番人家募入及道路橋梁等各項事。着意檢督。幸得就緖。專賴兩重臣之力。訓鍊大將具善復豹皮一令。判尹鄭昌聖虎皮一令。各賜給。
정조 6년 · 강
判下秋曹上言人等覆啓。
정조 6년 · 목
刑曹啓言。黍皮契貢人黃世郁等上言。以爲貢瘼貢弊。乞陳矯捄云。敎以。曾以此事。有筵飭矣。巿弊雖除。貢瘼復生。甚非均視之澤。有甚矯捄之好道理乎。戶曹與該寺提調往復相議。使卽停當決折事分付。又啓言中部居中禁李千孫上言。以爲渠父根成。以庚子年陳賀使先來軍官。來到宣川。落馬不得前進罪定配。乞放云。敎以。不過申飭。其時同罪人。一幷放送事分付。又啓言順天居李快孫上言。以爲渠上典李陽宅被殺。乞令該曹快施償命復讎云。敎以。古有要囚服念五六日之語焉。大抵殺獄。又非庶獄之比。當殺而生。無以償死者之命。宜生而殺。豈能洩生人之冤。昨冬春審理本獄案。反覆參考。至再至三。事情疑亂。主客混糅。不但難以區別。道伯結案語。刑官覆辭。皆請以中之傅生。有司曰宥。自上曰殺。寧有如許事面乎。其中戒中。最是致疑之人。而前此業已決配。自朝家使之還囚成獄。殆近刻酷之政。判付中果是決放。觀此上言。致死人李陽宅妻許女事。誠是愍惻。旣聞之後。豈可膠守先入之見。不思所以償死慰冤之方乎。陽宅則被殺。許女則自裁。雖謂之以凶身一人。殺無辜二人。亦非虛語。刑判才按本道。必當稔知本事。伊時審理。亦出此重臣之手。更爲取閱文案。具由論理。草記稟處。至於許女事。無論本獄事之如此如彼。遐土村女。辦此貞節。大是激感處。實蹟有無。卽令該監司探取物情。參以已見。從速狀聞事分付。[又啓言:I-LOCATION]通川居鄭莫述子奉國上言。以爲渠伯叔江。忽得狂疾。至犯殿牌作變之罪。而渠父莫述。仲叔太以不飭之罪。同入滯獄。未得蒙放云。敎以。此事每欲一番決處。訖此未果矣。一律之此等人減律。續典斷例。綽有旁照之端。滯囚五年置之。不生不滅之科。甚非仁政。厥漢取考律文。參量決放之意。令刑曹知委。今日內草記擧行。厥漢同生兩漢。亦卽放送事。分付該道。又啓言宜寧居幼學姜聖胤上言。以爲姜昌煥見拔於宣薦。更乞復薦云。敎以。吟咏時事。旣非韎韐本色。至於書付廳門。以致自中人之發口。何其不緊之甚也。然遐土之人。未能工於謀身。亦何足深責乎。本事委折。已歸先天。不須說也。至若拔薦一款。萬萬駭然。日前因他武弁名字上書拔字事。有別般飭敎。已令無遺擦去矣。姜昌煥復薦。自當在其中焉。此必未及聞知此擧而有此上言。令兵判招致鳳煥。以此意分付。大抵所謂拔薦。何等大擧措。則宣傳官輩不識法意之至嚴。枳塞人前程。無甚留難。從今以往。宜定劃一之制。以寓開棘之規。永爲革罷。設有不得不可削之人。自該廳報于本兵及諸武將。待僉意詢同。又自兵曹草記或筵稟。蒙允然後始乃施行。如是定式之後。萬一有復踵前習之弊。當該行首宣傳官。參會宣傳官。一幷反施所施之罰。卽令兵判此傳敎。成出文蹟。揭廳壁以聞。
정조 6년 · 강
命中官梁大宜。更觀前頭次。姑爲分揀。
정조 6년 · 강
諭全羅右水使尹得逵。
정조 6년 · 목
全羅右水使尹得逵。以於蘭萬戶崔聖崙到任稽緩。嚴治事馳啓。敎以。除拜未幾。有此狀聞。可知其修擧之一端。繼此一此不懈。隨事惕念擧行之意回諭。
정조 6년 · 강
命內乘申鳳[鴻:I-PERSON]周。旣已汰去。付過放送。
정조 6년 · 강
命罪人鄭江。通川郡勿限年定配。
정조 6년 · 목
刑曹啓言。通川郡居鄭奉國上言。草記事命下矣。取考金吾文案。則罪人鄭江。非但各人等招辭。皆云癲狂。該道跋辭。亦曰癲狂。則其所作變。可知出於癲狂。殿牌作變。關係至重。至有王府設鞫之例。揆以法意。有不可以同是一律。引以旁照。鄭江姑爲仍囚。待用刑拿致。按律處斷。其弟莫述。鄭太。依傳敎卽爲放送。發關該道。敎以。罪疑惟輕。政指此等處也。拿來草記之五年留中。愍其干犯之無情。卿曹防啓。其在執法之義。雖無怪其如是持難。然而滯獄。竟至庾斃。足爲干和之端。罪人鄭江減死。通川郡勿限年定配。
정조 6년 · 강
命政官待明朝牌招開政。
정조 6년 · 목
義禁府啓言。金城前縣監[令:I-POSITION]李義存原情。泛稱遲晚。曾經侍從。請除刑推議處。允之。
정조 6년 · 강
御㴠仁亭。行文臣殿講。試官洪樂性金魯鎭李在協李養鼎崔台衡。
정조 6년 · 목
自內詣㴠仁亭陞座。試官以下行禮訖。仍命開講。予曰。韓用龜所講。今當畢秩。先爲進講。用龜講訖收栍。柳頤玄等以次進講。○予曰。藥房問安。姑未賜答。都承旨出去。承批答後。與都提調入侍。少頃。嚴璹與判府事鄭弘淳進前。弘淳曰。臣方帶禁營都提調。而該營將校瞞告大將。有此濫請賞格之典。此非大將之罪。亦是臣不察之罪。惶隕悚蹙。無復仰達矣。予曰。該將校之假稱修補軍物。瞞告大將。致此請賞之典擧。事極駭然。而在卿何有。所引誠過矣。
정조 6년 · 강
遞承旨趙時偉。以李亨元代之。
정조 6년 · 목
時偉不爲仕進。敎以。許遞。前望單子入之。
정조 6년 · 목
以李宗燮爲副校理。金履素爲大司成。兪彥鎬爲弘文提學。